cyanic-selkie/wikianc huggingface dataset:
Dodoma
Historia
Dodoma foi fundada durante o dominio colonial alemán, mentres se construía o ferrocarril central de Tanganica. Despois da primeira guerra mundial, Tanganica pasou a formar parte do Imperio Británico, e Dodoma tornouse un importante centro administrativo. Cando Tanganica obtivo a independencia no 1964 e logo, unida a Zanzíbar, se converteu en Tanzania, o ano 1973, foi decidido a través dun plebiscito que a capital do novo país se trasladase de Dar es Salaam (capital no período colonial británico) a Dodoma. Este desprazamento foi só cumprido en parte; a Asemblea Nacional ten a sede en Dodoma, pero numerosos organismos permanecen aínda en Dar es Salaam, que segue a ser de facto capital do país.
Un feliz mundo novo
Poboación
Na Terra viven dous mil millóns de habitantes, rigorosamente divididos en cinco clases ou castas. A sociedade está controlada polos Alfas e os seus subordinados, os Betas. Despois deles, en nivel descendente de intelixencia, están os Gammas, Deltas e Épsilons. Cada casta é posteriormente dividida en "Máis" e "Menos". No cumio da sociedade están os Alfa "Dobre-máis", por ser felices ao seu modo e non se resentiren coas outras castas. porén, todos os habitantes son instruídos de forma repetitiva coa idea de que todos son igualmente importantes na sociedade. A cidadanía do Estado Mundial conserva a harmonía racial ao longo do planeta. Aínda que Inglaterra está poboada na súa maior parte por caucásicos, a poboación mantén proporcións étnicas substanciais. O director dos cultivos humanos describe como os bebés son creados sen importar o grupo étnico e que tanto brancos, negros e hispanos son producidos no criadeiro central de Londres. O único namoramento da novela ten lugar entre un negro e unha branca.
Tecnoloxía
Nos criadeiros e centros de condicionamento a tecnoloxía avanzada emprégase na creación de novos embrións. Amais do equipo de laboratorio de alta tecnoloxía, os criadeiros teñen máquinas para condicionar os embrións entubados na calor, movementos repentinos e doenzas, permitíndolles cumprir as súas labores predestinadas en climas específicos. Os nenos, unha vez nacidos, son expostos nos centros de condicionamento a diferentes aparellos avanzados que axudan a modelalos nos seus papeis predeterminados. Nos primeiros capítulos, as criaturas Delta son adestradas para odiar o campo e os libros nun proceso que involucra bucinas e electrocución. A hipnopedia lévase a cabo con altofalantes instalados nas camas.
Fe Bahá'í
Bahá'u'lláh
A maquinación das autoridades persas e otománs foron levando a Bahá'ou'lláh de exilio en exilio: de Bagdad a Istambul, logo a Edirne e finalmente á colonia penal de Acre (actual Israel) en 1868. Bahá'u'lláh permaneceu en Acre ata o seu falecemento o 29 de maio de 1892, tras corenta anos de exilio e confinamento. A Fe Bahá'í considera o seu sepulcro nos arredores da cidade como o lugar máis sagrado do mundo. Os fieis realizan as súas pregarias cada día orientados na dirección dese lugar.
Shere Hite
Traxectoria
Despois mudouse a Nova York, onde se uniu á Universidade de Columbia para traballar na súa tese de doutoramento en Historia social. Hite atribuíu que non completase o seu doutoramento á natureza conservadora de Columbia naquel tempo. Posteriormente, rematou o seu doutoramento na Universidade Nihon (Toquio, Xapón) e obtivo outro en sexoloxía clínica na Universidade Maimonides, en North Miami Beach, Florida.
Obxecto do seu estudo
Shere Hite concentrouse en entender como consideran os individuos a súa experiencia sexual e o significado que ten para eles.
Fe Bahá'í
Regras relixioso-sociais
As regras de comportamento social da Fe Bahá'í proveñen primeiramente do Kitáb-i-Aqdas, escrito por Bahá'u'lláh. As que seguen son unhas poucas das leis e observancias relixiosas básicas:
Rebeca Baceiredo
Influencias
No ámbito filosófico, Gilles Deleuze é a figura máis presente e referenciada na súa obra.
Filosofía da diferenza
O seu interese comeza na inversión da tradicional relación metafísica entre identidade e diferenza. Tradicionalmente, a diferenza considérase derivada da identidade. Pola contra, Deleuze afirma que todas as identidades son efectos da diferenza. A diferenza pura non é espazo-temporal; constitúe, a partir de singularidades, unha idea-diagrama que se desprega ou organiza no plano “virtual”. Mentres que as ideas virtuais de Deleuze se asemellan superficialmente ás formas de Platón e ás ideas de Kant de razón, non son orixinais nin modelos, nin estables, nin transcenden á experiencia posible; en cambio, son as condicións da experiencia real, a realidade transcendental, a diferenza interna en si mesma que dá lugar ao que existe. Polo tanto, unha idea ou concepto delezeano de diferenza non é unha abstracción fantasmagórica dunha cousa experimentada, é un sistema real de relacións diferenciais que crea espazos, tempos e sensacións actuais.
Fe Bahá'í
Mashriqu'l-Adhkár
A maioría de reunións bahá'ís teñen lugar en casas particulares, centros bahá'ís locais, ou locais alugados. En todo o mundo hai soamente sete "casas de adoración bahamés", cunha oitava en construción. O nome utilizado nos escritos bahá'ís para referirse a unha Casa de Adoración é Mashriqu'l-Adhkár (lugar da toma de conciencia da Lembranza de Deus). O Mashriqu'l-Adhkár é o centro dun complexo de institucións da comunidade bahá'í.
Copa Asiática
A Copa Asiática é o campionato de seleccións nacionais de fútbol organizado pola Confederación Asiática de Fútbol (AFC), no cal participan os países adscritos á mesma.
Sugar Babydoll
Historia
A pesar da falta de éxito do grupo, as tres mulleres embarcáronse posteriormente en proxectos máis grandes: Love acabaría formando Hole en 1989, mentres que Bjelland formaría Babes in Toyland en 1987. Love mudouse brevemente a Minneapolis, onde Bjelland formara Babes in Toyland, e tocou o baixo na banda durante varias semanas antes de ser expulsada e substituída por Michelle Leon. Jennifer Finch pola súa banda pasaría a tocar na banda feminina de punk rock L7 durante os seus primeiros seis anos, ademais de toca en Betty Blowtorch.
Beatriz González López-Valcárcel
Traxectoria
É profesora Honoris Causa pola Universidade Isalud de Buenos Aires (2015).
Metalacloro
O Metalacloro é un herbicida de post-emerxencia amplamente empregado para o control de gramíneas anuais: Echinocloa, Dixitaria, Setaria, Lolium e outras. É moderadamente activo contra a xuncia. Indicado para o cultivo de maínzo, patacas, remolacha e xirasol. Debe aplicarse cando as herbas aínda son noviñas. Substituíu en gran parta á atrazina nesta aplicación. Non debe utilizarse cerca de cursos de auga; debe deixarse sen tratar unha banda de seguridade de 20 m.
Provincia de Sogdiana
A súa capital é Ghuxand, en taxico Хуҷанд (Xushand), "Leninabad" durante o período soviético.
Primeira división española 1983/84
Trofeo Pichichi
O Polilla Da Silva tivo un inicio goleador irresistible, con cinco tantos nas tres primeiras xornadas. Logo, decaeu o seu ritmo anotador e viuse superado na segunda volta por Juanito, cuxos goles decisivos mantiveron vivo o Real Madrid na loita polo título. Pero o dianteiro de Fuengirola lesionouse en San Mamés e perdeuse as dúas últimas xornadas de liga. Na penúltima, Da Silva igualou as súas 17 goles, pero unha suspensión por acumulación de amoestacións impediulle superalo na última xornada.
Unión hermética
Funcións
A principal función é asegurar a hermeticidade dos epitelios, como os que separan o interior e o exterior do intestino, e evitar que o organismo perda a súa auga polos múltiples epitelios en contacto co exterior, como a pel, o tubo dixestivo, ou o epitelio xerminal. Polo contrario, os epitelios que deben ser facilmente atravesados pola auga, como o endotelio vascular, están totalmente desprovistos de unións herméticas, agás unhas poucas excepcións. A máis coñecida é a dos vaos sanguíneos que irrigan o cerebro, onde a presenza de unións herméticas moi numerosas é a base da existencia da barreira hemato-encefálica, a cal obriga a todas as moléculas (ou microorganismos ás veces patóxenos) que a queiran atravesar a pasar polo interior das células endoteliais, as cales poderán permitir ese tránsito ou rexeitalo.
As unións estreitas impiden o chamado transporte paracelular de fluídos polas partes laterais da célula.
Composición
As proteínas Tjp (ou ZO) son proteínas de baixo peso molecular que ligan as claudinas, as ocludinas, a tricelulina e outras proteínas das zónulas oclusivas ao citoesqueleto das células concretamente aos filamentos de actina. As Tjp ou proteínas ZO poden asociarse entre elas para aumentar a resistencia mecánica. Exemplos destas proteínas son a TJP1 (ou ZO-1) e a TJP2 (ou ZO-2).
Augusto González Besada
Traxectoria
Asturias, que o nomeou fillo adoptivo, houbo de agradecerlle importantes consignacións que destinou para melloras en portos como os de Ribadesella, Villaviciosa e Xixón, así como para a repoboación dos ríos; pero, sobre todo, expresoulle o máximo recoñecemento polo decidido apoio que prestou á favorable resolución do proxecto dos chamados ferrocarrís estratéxicos. Do 2 ao 11 de agosto de 1911, en ocasión de desempeñar novamente a carteira de Fomento, realizou un longo percorrido por Asturias, onde visitou Sama de Langreo, Lena, Llanes, Ribadesella, Luarca e Vegadeo.
O 4 de xuño de 1919, tres días despois das eleccións xerais, González Besada faleceu. Substituíuno como deputado por Lugo o seu fillo Carlos González Besada y Giráldez. Ao ano seguinte, para honrar a súa memoria, Afonso XIII creou o condado de González-Besada, en favor da súa viúva.
San Millán de la Cogolla
San Millán de la Cogolla é un municipio da comunidade autónoma da Rioxa, en España. Situado ao pé da Serra da Demanda (Sistema Ibérico) na vertente oriental que separa a Meseta do Val do Ebro, a 728 m de altitude sobre o nivel do mar e a beiras do río Cárdenas.
Aínda que non está situado exactamente no Camiño de Santiago, moitos peregrinos desprazábanse ata alí para logo retomar a ruta xacobea. É coñecido especialmente polos seus mosteiros de Suso e Yuso, desde 1997 Patrimonio da Humanidade pola UNESCO.
Mosteiro de San Millán
Tanto o mosteiro de Yuso coma o de Suso foron declarados Ben de Interese Cultural na categoría de Monumento o 3 de xuño de 1931.
Os novísimos da poesía galega
Relacións literarias
As relacións poéticas individuais dos autores e a autora que se recollen no libro son variadas: fontes diversas que configurararán a súa evolución, tanto da poesía galega como da española e a internacional. Algúns dos exemplos citados máis frecuentemente son Celso Emilio Ferreiro, Manuel María ou Vladimir Maiakovski. Son comúns nos poemas a consciencia da situación de Galiza no tempo de publicación da antoloxía e as reminiscencias do socialrealismo dos anos cincuenta, verificadas na constante citación de Celso Emilio Ferreiro –canonizado como máximo expoñente do movemento en Galiza– nas autopoéticas.
Traxectoria
A evolución dos autores e a autora é moi diversa. Todos eles inícianse no campo da poesía e, máis tarde, irán afastándose deste xénero cultivando os ámbitos do periodismo, da narrativa e do ensaio. As traxectorias máis relevantes na poesía recóllense a continuación:
Isabel Pérez Dobarro
Isabel Pérez Dobarro, nada en Santiago de Compostela en 1992, é unha pianista galega.
Traxectoria
Actuou coa OSSB de Barcelona, Real Filharmónica de Galicia, Filharmónica de Braga, OST, Málaga Camerata, Bética de Sevilla e Filharmónica de Pontevedra, dirixida polos profesores Michael Thomas, Claudia Dubé, Diego Masson, Filipe Cunha, Santiago Otero e Beatriz Gutiérrez. Colabora en dúo co Premio Nacional de Música e Concertino da Orquestra de RTVE Miguel Borrego. Isabel impartiu clases maxistrais no Festival Internacional de Ópera de Morelia, no IV Festival de Perfeccionamento Pianístico de Veracruz, no Conservatorio Superior de Música da Coruña, no Conservatorio de Pontevedra e no New York University Undergraduate College.
Pato cristado
Descrición
As femias adultas son castañas cos lados máis pálidos, moi semellantes ás femias doutras especies próximas. Algunhas teñen unha marca branca ó redor do bico. miniatura|esquerda|Femia de pato cristado
At the Gates
At the Gates é unha banda sueca de death metal procedente de Gotemburgo. É unha das creadoras do estilo death metal melódico da cidade. O grupo estivo inicialmente actico dende 1990 ata 1996, reformándose en 2007 para realizar unha xira entre abril e setembro do seguinte ano. En 2011 At the Gates reuniuse novamente e mantívose activa dende entón. A banda leva publicados seis álbums de estudio, o último deles, To Drink from the Night Itself, editado no ano 2018.
1889
Acontecementos
Os Tratados de Prisciliano son publicados por primeira vez, 1503 anos despois da morte deste importante pensador galego.
Lista de concellos de Xaén
Lista dos 97 concellos da provincia de Xaén:
Damien Hirst
Damien Hirst, nado en Bristol (Reino Unido) o 7 de xuño de 1965, é un artista británico pertencente ao grupo chamado Young British Artists («novos artistas británicos», ou YBAs polas súas siglas en inglés). É unha figura protagonista na escena da arte en Inglaterra dende comezos da década de 1990 e é internacionalmente coñecido como o artista vivo coa obra mellor pagada.
Hrafn Gunnlaugsson
Hrafn Gunnlaugsson, nado en Reiquiavik o 17 de xuño de 1948, é un director de cine islandés. É irmán da actriz Tinna Gunnlaugsdóttir.
Israeli American Council
Información xeral
O Consello Americano-Israelí (IAC), foi coñecido inicialmente como Consello de Liderado Israelí (ILC), foi fundado na cidade dos Angeles no ano 2007 para organizar a comunidade israelí-americana. Un grupo de líderes comunitarios israelís-americanos reuníronse para formar o primeiro consello de directores da organización, que entón se chamaba (ILC) Israeli Leadership Council. O grupo fundacional formulou tres alicerces clave para o futuro da organización: fortalecer ás futuras xeracións de cidadáns israelís-americanos, así como contar co apoio da comunidade xudía americana cara ao Estado de Israel. O rápido crecemento da organización fixo que a IAC pronto se establecese como a maior organización israelí-americana dos Estados Unidos. Ao chegar o ano 2013, a organización cambiou o seu antigo nome, e adoptou o seu nome actual: Consello Americano-Israelí (IAC). No ano 2014, o IAC celebrou a súa primeira conferencia nacional en Washington D.C. No ano 2015, o IAC aumentou a súa presenza e estableceu 7 oficinas en varios lugares do territorio nacional dos Estados Unidos. O seu cuartel xeral está na cidade dos Angeles, ten oficinas rexionais en Nova York, Washington, Miami, Boston, e Nova Jersey.
James Prescott Joule
Magnetismo
Os seus primeiros estudos centráronse no magnetismo, especialmente relativos á imantación do ferro pola acción de correntes eléctricas, que desembocaron na invención do motor eléctrico. A raíz desta investigación tamén descubriu o fenómeno da magnetostrición que aparece nos materiais ferromagnéticos, nos que a súa lonxitude depende do seu estado de magnetización.
Serie A 2010/11
Clasificación
Pts = Puntos; PX = Partidos Xogados; G = Partidos Gañados; E = Partidos Empatados; P = Partidos Perdidos; G+ = Goles Marcados; G- = Goles Encaixados; Dif = Diferenza de goles
Ácido idurónico
Cando o ácido idurónico está situado internamente nun oligosacárido, as conformacións 1C4 e 2S0 (mostradas abaixo para o IdoA2S) son as que predominan.
A Igrexa, Queiruga, Porto do Son
A Igrexa é un lugar da parroquia de Queiruga no concello coruñés de Porto do Son, na comarca de Noia. Segundo o padrón municipal (INE 2020) ten 8 habitantes (4 homes e 4 mulleres).
Ramón Campos Durán
Ramón Campos Durán, nado na Estrada en 1930 e finado en Santiago de Compostela o 8 de decembro de 2019, foi un político galego. Foi alcalde da Estrada dende o ano 1992 ata o 2007.
Lokalize
Funcionalidades
Outra importante funcionalidade é o traballo con "proxectos". O concepto de "proxecto" consiste xeralmente nun paquete de software, ou nalgúns casos en todo un grupo de software (como a KDE SC). Este modo de traballo permite xestionar para cada proxecto os directorios cos ficheiros orixinais, os das traducións, un glosario para utilizar na tradución ou mesmo unha segunda póla de tradución ("estable" e "inestable", por exemplo) de xeito que ao traducir na principal sincronízase coas traducións da segunda póla.
Reino de Navarra
Xeneralidades
Na súa etapa de maior expansión territorial, durante a Idade Media, o reino abarcou territorios atlánticos e expandiuse máis aló do río Ebro, cara a territorios situados nas comunidades autónomas contemporáneas de Aragón, Cantabria, Castela e León, A Rioxa, País Vasco e as rexións administrativas francesas de Aquitania e Mediodía-Pireneos, nas antigas provincias de Gascuña e Occitania. As capitais vascas de Vitoria e Donostia foron fundadas polo rei navarro Sancho VI o Sabio.
Os territorios dos vascóns
En calquera caso, o certo é que parece que a lingua vasca nunca excedeu o límite do río Nervión nos séculos VIII e IX. Nese momento, os vascóns dos territorios máis occidentais, caeron na órbita de poder dos reis de Oviedo durante os reinados dos reis Afonso I e Froila I. O segundo casou cunha alavesa, Munia, que lle daría un fillo, o futuro rei Afonso II. Durante o reinado de Mauregato, o novo príncipe Afonso houbo de refuxiarse cos seus parentes maternos na zona de Álava ata que ao fin, tras a morte de Vermudo I, puido acceder definitivamente ao trono ovetense.
O reino de Pamplona
Ver artigo principal Reino de Pamplona miniatura|100px|dereita|Estatua de Iñigo Aresta na Praza de Oriente de [[Madrid (obra de J. Oñate, 1750-53).]] O Reino de Pamplona é a denominación empregada por algúns historiadores, de acordo aos Anais dos Reis Francos Annales Regni Francorum nos que se diferencian o pobo dos navarri do dos pampiloneneses (Collins 1985:166) para referirse ao que foi durante a Alta Idade Media a entidade política xurdida contorna á civites de Pompaelo, a que fora a principal cidade en territorio dos vascóns durante a época da Antiga Roma na rexión dos Pireneos occidentais, e ao liderado da figura de Íñigo Aresta quen fundou a dinastía real e a entidade no 824(Collins 1985:166), co apoio dos seus aliados da familia dos Banu Qasi, señores de Tudela, e do bispado de Pamplona. Non existe un consenso entre os especialistas para discernir o número preciso de monarcas e a duración dos seus mandatos, como tampouco sobre a extensión do seu territorio e influencia.
Pamplona foi durante moito tempo a cidade máis importante e rica en territorio cristián, numerosos intentos por facer dela a súa capital foron feitos por pequenos grupos montañeses de cristiáns e máis tarde polos territorios próximos. Ademais de contar cunha poboación numerosa e estable por atoparse no val rico e fértil do río Arga, era un lugar de reunión e intercambio entre as rutas do mundo islámico ao sur e a Europa cristiá ao norte, polos pasos pirenaicos vascos e os portos costeiros do Mar Cantábrico e as rutas de leste para oeste que seguian tamén os peregrinos cristiáns do Camiño de Santiago cara ao reino de Galiza, que atravesaba os condados francos do Imperio Carolinxio nas actuais Navarra, Aragón e Cataluña desde a costa mediterránea condal, e máis aló, a través dos portos mediterráneos. A súa neutralidade e boas relacións cos belicosos veciños, a fama de prosperidade e riqueza: comercio e intercambio de artesanías en coiro, instrumentos musicais, libros e armas, materias primas: marfil, pedras preciosas, panos, aceite, seda, la, ouro, especias... chegou até os viquingos.
miniatura|esquerda|450px|Castelo de [[Clavijo, na Rioxa. A Batalla de Clavijo, produciríase no denominado Campo da Matanza, nas súas proximidades.]]. Debido aos problemas internos de cordobeses e ao cambio de actitude dos navarros, o único inimigo de Ordoño I vai ser o caudillo dos Banu Qasí, Musà ben Musà, quen se titulaba terceiro rei de España. En continua rebelión contra Córdoba, trata de asegurar o val do Ebro ao seu paso por a Rioxa. Musa, no 855 vai realizar unha dura razzia contra Álava e al-Qilá e tras ela preocúpase de restaurar e fortalecer a gornición militar de Albelda. Vendo a ameaza que esta fortaleza supón sobre os dominios orientais do reino de Galicia, Ordoño I e os navarros lanzan unha ofensiva contra Albelda. Tras unha dura loita, Ordoño toma a fortaleza e arrásaa. Esta batalla dará lugar no século XII á lendaria batalla de Clavijo que por moitos é considerada só unha lenda forxada polo arcebispo Rodrigo Jiménez de Rada.
A expansión de Sancho III o Maior
Tiña a súa residencia en Nájera, estendendo as súas relacións máis aló dos Pireneos, co ducado de Gascuña, e aceptando as novas correntes políticas, relixiosas e intelectuais.
En 1016 fixou as fronteiras entre Navarra e o Condado de Castela, e iniciou un período de relacións cordiais entre ambos os Estados, facilitadas polo seu matrimonio con Munia, tamén coñecida como Muniadona, filla do conde castelán Sancho García. Deste matrimonio naceron Fernando (Fernando I de Castela), Gonzalo (Conde de Sobrarbe e Ribagorza) e as fillas Maior e Jimena, raíña de León ao casar con Bermudo III.
A conquista castelá-aragonesa
Os reis posteriores continuaron xurando as leis propias navarras. Con todo, a partir do século XVIII, os foros comezarán a ser definitivamente atacados ata ser abolidos no século XIX. Como xustificación ideolóxica adicional, á parte do tratado de Blois (que foi a escusa que considerou a Navarra nun estado inimigo) Fernando o Católico tivo ao seu favor o feito de que o papa Xulio II excomungara aos reis de Navarra e desaposuinos do reino alegando conivencias da casa real navarra co protestantismo que se estaba estendendo polo sur de Francia e a súa alianza co monarca francés, declarado cismático.
Cola (xénero)
Cola, un xénero de plantas fanerógamas con 163 especies, pertencente á subfamilia Sterculioideae dentro da familia Malvaceae. Comprende máis de 100 especies arbóreas nativas de África. O froito, coñecido coma noz de cola é empregado coma aromatizante e medicinal. Moitas veces as propias árbores coñécense co nome de noz de cola.
Principios activos
Bases xánticas: cafeína (1-2,5%), vestixios de teobromina e teofilina. Taninos (5-10%): catecol, epicatecol; flobafenos, sales potásicas.
Ciclo do Ulster
A sociedade descrita nos contos do Ciclo de Ulster parece en gran parte á Idade precristiá do Ferro (aínda que vista a través da óptica dos seus redactores cristiáns medievais) e contén numerosos paralelismos coa sociedade celta europea, tal e como a describen os autores clásicos. Os guerreiros loitan desde carros, toman como trofeo as cabezas dos seus rivais, compiten polas preferencias nas festas, déixanse aconsellar por druídas e loitan corpo a corpo nos vaos dos ríos. Aos poetas atribúenselles grandes poderes e privilexios e a riqueza contabilízase polo gando.
Sindo Seixido
Traxectoria
Aos 26 anos entrou en Astano como oficial torneiro e despois foi xefe de taller. Converteuse en enlace da guerrilla de Juan Pérez Dopico (Xan de Xenaro). Tamén tivo contacto con Foucellas e Gómez Gayoso. Logo da caída de Xan de Xenaro en 1949 fuxiu á Coruña. Pasou por Madrid, Valencia, Barcelona, Xirona, Port Bou, onde cunha piragua pasou a Francia. Foi detido pola policía francesa e encarcerado. Conseguiu un pasaporte cubano e embarcou no Havre para a Habana. Logo da Revolución foi director de Mantemento no Ministerio de Industria.
Lybius dubius
O Lybius dubius é unha especie da familia Lybiidae ou barbazas africanos. Os barbazas e os tucanos son un grupo aves relacionadas cunha distribución tropical en todo o mundo. Os barbazas deben o seu nome ás plumas que teñen arredor do seu duro peteiro.
Fotometría (astronomía)
No século XIX Norman Pogson determinou correctamente a escala de magnitudes, de tal maneira que o salto dunha magnitude a outra (por exemplo, da 1ª á 2ª, ou da 2ª á 3ª) corresponde a un cambio igual a 2,512 veces, sendo este valor a raíz quinta de 100.
Existen distintos métodos empregados na fotometría: fotometría visual, fotográfica, con fotómetro fotoeléctrico (fotometría fotoeléctrica) e, máis recentemente, con cámaras CCD (fotometría CCD); todos eles traballan en distintas bandas (Banda V, Banda B etc.) segundo o filtro utilizado ao efectuar as medicións.
Le Monde
Le Monde ( pronunciación en francés: /lə mɔ̃də/; en galego: O Mundo) é un xornal vespertino francés fundado por Hubert Beuve-Méry e publicado de maneira continua en París dende a súa primeira edición o 19 de xaneiro de 1944. É a principal publicación do Groupe Le Monde.
O xornal Le Monde non debe confundirse coa publicación Le Monde diplomatique, da cal o grupo Le Monde posúe un 51%, pero que é editorialmente independente.
Historia e características
O seu director é Éric Fottorino e a súa redactora xefe, Sylvie Kauffmann. Trátase da principal publicación do Grupo Le Monde.
Competencia dixital
OCDE e o Proxecto de Definición e Selección de Competencias
No ano 2005 a Comisión Europea, presenta unha serie de recomendacións sobre a aprendizaxe permanente, propoñendo oito competencias clave entre as que inclúe a competencia dixital, definida como o "uso seguro e crítico das Tecnoloxías da Sociedade da Información (TSI) para o traballo, o ocio e a comunicación. Susténtase nas competencias básicas en materia de TIC: o uso de ordenadores para obter, avaliar, almacenar, producir, presentar e intercambiar información, e comunicarse e participar en redes de colaboración a través de Internet".
The Legend of Zelda: The Wind Waker
The Wind Waker segue os pasos de Ocarina of Time e a súa secuela Majora's Mask, mantendo basicamente o modo de xogo e o sistema de control das dúas entregas de Nintendo 64. Desta volta faise especial fincapé no uso e control do vento por medio da Batuta dos Ventos, que axuda a Link cando debe navegar ou planar no ar. Controvertido durante o seu desenvolvemento polo seu uso de gráficos cel shading, The Wind Waker acabou tendo un bo recibimento após o seu lanzamento e hoxe é un dos xogos máis populares da GameCube.
Modo de xogo
O novo estilo de The Wind Waker presenta a un Link de ollos moito máis grandes e expresivos ca nos xogos anteriores. Isto permítelle centrar a súa ollada nos inimigos que se achegan ou en obxectos importantes. Por exemplo, se Link debe resolver un crebacabezas acendendo un facho para darlle lume a un obxecto afastado, os seus ollos dirixiranse cara a un pau que teña preto, dando unha pista ao xogador sobre o que debe facer.
Outra misión secundaria presente en todos os xogos de Zelda (agás The Legend of Zelda e mais Phantom Hourglass), reunir os Anacos de Corazón, volve aparecer nesta entrega. The Wind Waker tamén inclúe Mapas do Tesouro, esparexidos por todo o Grande Mar. O xogador pode atopar estes mapas e ir na procura do que aparece neles. Os tesouros van desde Rupias até Anacos de Corazón, pasando por outros mapas que permiten atopar, por exemplo, a posición dos grandes polbos ou dos anacos de corazón.
Xestas, Queiruga, Porto do Son
Xestas é un lugar da parroquia de Queiruga no concello coruñés de Porto do Son, na comarca de Noia. Segundo o padrón municipal (INE 2020) ten 2 habitantes (ningún home e 2 mulleres).
The Legend of Zelda: The Wind Waker
Argumento
Coa Espeda Mestra restaurada e a Triforza do Valor no seu poder, Link volta unha vez máis para o Castelo de Hyrule, onde Zelda desaparece diante del. Link dá atravesado a barreira situada alén do castelo e entra na Torre de Ganon. Ganondorf aparécese ante Link e asegura que Link é o Heroe do Tempo renacido e que o destino lle permitiu volver reunir a Triforza, tal e como fixera co Heroe do Tempo. As tres triforzas saen de Ganondorf, Link e mais Zelda e combínanse para formar a Triforza completa. Como calquera que toque a Triforza completa poder ver un desexo cumprido, Ganondorf esixe que os deuses volvan deixar Hyrule ao descuberto, baixo o seu control. Porén, antes de que poida chegar até a Triforza, o rei Daphnes aparece de súpeto e toca a triforza. Pídelle aos deuses que lles dean a Link e Zelda un futuro e que as aguas leven consigo o reino de Hyrule e mais a Ganondorf. A Triforza descomponse e o océano situado enriba deles comeza a derramarse por toda a torre.
Ascona
miniatura|200px|left|Ascona
Hattori o ninja
En Galiza o anime foi emitido na TVG no contedor Xabarín Club na década dos 90. O 1 de marzo do 2010 a G2 comezou a emitir o anime de luns a venres pola mañá e mais polo serán.
Dobraxe
!width="175"|Personaxe !width="175"|Voz galega !width="175"|Voz orixinal Alicia Taboada (resto) ? (resto)
Padrón dos pobos
O padrón dos pobos (en portugués Padrão dos Povos) é unha columna conmemorativa da construción da ponte romana de Chaves (Portugal), colocada sobre da mesma obra, que salva o río Támega. A epígrafe dedicatoria contén unha lista de dez dos pobos indíxenas galaicos bracarenses (citados como civitates no orixinal) da Gallaecia que colaboraran no erguemento da citada ponte.
Xestas
O topónimo Xestas pode referirse a:
Brigadas Internacionais
Historia
As Brigadas participaron na defensa de Madrid de 1936, as batallas do río Jarama, Guadalaxara, Brunete, Teruel, Aragón e o Ebro. O 23 de setembro de 1938 disolveuse ao chegar un acordo o goberno republicano co Comité de non intervención.
Portela da Laxe
300px|miniatura|dereita 300px|miniatura|dereita
Sitúase no lugar da Atalaia, parroquia de Viascón, Cerdedo-Cotobade. Son coñecidas desde antigo e xa foron recollidas no Corpus Petroglyphorum Gallaeciae de Ramón Sobrino Buhígas no ano 1935.
Milutin Milanković
Pegada xeolóxica dos ciclos
En numerosas sucesións continentais do mar Mediterráneo que foron estudadas preséntanse diferenzas nas expresións de precesión e excentricidade.
Cando se compara a expresión cíclica do lignito e os detritos na cunca co equivalente en tempo de lignito e carbonatos da cunca de Ptolemais, ó norte de Grecia, a cunca de detritos e lignitos do plistoceno da cunca de Megalópole, ó sur de Grecia, e a cunca de carbonatos e arxilas de Orera ó norte de España, atópase:
Parque forestal do monte Alba e Cepudo
Celebracións
O 15 de agosto sobe dende a igrexa de Valadares ata a súa ermida a imaxe da Virxe da Alba. Días máis tarde, o 24 de agosto, sobe San Bartolomeu, coñecido como o santo «quitamedos» xa que a tradición di que ao dar tres croques nel, os medos desaparecen. Finalmente, o 8 de setembro baixan as dúas imaxes ata a igrexa parroquial. Durante a subida e a baixada, en procesión, centos de persoas e varios grupos de gaitas acompañan a Virxe e o Bartolomeu.
Independentismo galego
Comezos do independentismo
miniatura|Insignia da [[Sociedade Nazonalista Pondal, 1929.]] No ano 1843, dez anos despois da abolición do Reino de Galiza e dos demais antigos reinos da Monarquía Hispánica para crear un Estado centralizado, celebrouse en Lugo unha Asemblea para estudar a reorganización de Galiza con respecto á oposición existente contra da rexencia de Baldomero Espartero. Nela, Antolín Faraldo propuxo debater a independencia de Galiza. A súa proposta non chegou a ser considerada por un só voto.
O franquismo e os anos 70
esquerda|miniatura|[[Estreleira, a bandeira empregada desde a década de 1970 polo independentismo e nacionalismo galego de esquerda.]] A comezos da década de 1970, un sector da UPG próximo a Moncho Reboiras tentou organizar a loita armada contra o franquismo seguindo o modelo de ETA, mais rematou coa morte de Moncho Reboiras. En 1978, un sector da UPG escindiuse, constituíndo primeiro a Unión do Povo Galego-liña proletaria e posteriormente o Partido Galego do Proletariado, de carácter independentista, que constituíu unha fronte asemblearia, Galicia Ceibe-OLN, na que se disolvería en 1981. Propiciou a creación do LAR (Loita Armada Revolucionaria), que actuou principalmente contra a construción da autoestrada AP-9, o que provocou a detención de varios dirixentes, entre eles Xosé Luís Méndez Ferrín. Galicia Ceibe-OLN negouse a entrar no BNG durante a Asemblea de Riazor.
O Carballal, Xuño, Porto do Son
O Carballal é un lugar da parroquia de Xuño no concello coruñés de Porto do Son, na comarca de Noia. Segundo o padrón municipal (INE 2020) ten 63 habitantes (29 homes e 34 mulleres).
Trilladeira nival
Hábitat
Especie moi adaptada á vida en zonas con acumulacións rochosas estables e zonas de alta montaña (1.000-4.700 m de altitude). É moi rara en altitudes menores. É máis común onde as moreas de pedras e rochas son máis frecuentes, sendo máis escaso nas matogueiras e zonas boscosas.
Schalom Asch
Sholem Asch, nado en Kutno (Polonia) o 1 de novembro de 1880 e finado en Londres o 10 de xullo de 1957, foi un escritor norteamericano de lingua yiddish.
Quinase dependente de ciclina
Fosforilación
A diferenza da fosforilación activadora, a fosforilación inhibidora de CDK é vital para a regulación do ciclo celular. Varias quinases e fosfatases regulan o seu estado de fosforilación. Unha das quinases que coloca o fosfato da tirosina é Wee1, unha quinase conservada en todos os eucariotas. O lévedo de fisión tamén contén unha segunda quinase Mik1, que pode fosforilar a tirosina. Os vertebrados conteñen unha segunda quinase diferente chamada Myt1, que está relacionada con Wee1 pero pode fosforilar tanto a treonina coma a tirosina. As fosfatases da familia de Cdc25 desfosforilan tanto a treonina coma a tirosina.
Ramón Félix Blanco Gómez
Traxectoria
Emigrado en Suíza, foi redactor da revista El Obrero, editada pola Federación da construción da Unión Sindical suíza. De volta a Galicia, foi elixido secretario de organización da Unión General de Trabajadores (1979), secretario de organización do PSdeG-PSOE e deputado do Parlamento de Galicia polo PSdeG-PSOE nas tres primeiras lexislaturas (1981-1993). Formou parte do primeiro goberno da Xunta en xuño de 1979, presidido por Xosé Quiroga Suárez, por un breve período pois dimitiu o 6 de decembro dese ano. Foi soterrado en Xinzo de Limia.
Escola de música e baile tradicional Abertal
Historia
Nace en 1989 da man de Manuel Anxo Durán Blanco, cos seguintes principios fundacionais que manteñen até a actualidade: "recuperar, conservar e divulgar esta parte tan importante da nosa cultura, transmitindo, a través do ensino, o legado cultural que nos deixaron os nosos antergos." Este valdeorrés de Anguieiros (Quiroga) retorna de facer a súa vida en Barcelona para establecerse na Rúa. Entendendo que a tradición musical galega estábase a perder na comarca decide ofrecerse voluntario ao concello para dar clases de Gaita.
Francos (homónimos)
Os francos foron un pobo xermánico que ocupou o norte da Galia na idade antiga. Como topónimo pode referirse a:
Escola de música e baile tradicional Abertal
Historia
A agrupación conta co seguinte grupo de profesores: Foron mestres desta escola:
Filosofía do dereito
Metafísica
É a ciencia que ten por obxecto propio o obxecto común das demais e como principio o que condiciona a validez dos demais. A metafísica implica unha análise completa e exhaustiva de tódalas ciencias nas súas relacións de coordinación e subordinación, así como das súas tarefas e límites.
Ontoloxía
A ontoloxía estuda os caracteres fundamentais que todo ser ten e que non pode deixar de ter. Na ontoloxía xurídica estúdase o ser do Dereito.
Jorge Cubela López
Traxectoria
Trala fusión dos concellos de Cerdedo e Cotobade en 2016, Jorge Cubela foi nomeado presidente da Xestora que rexerá o novo concello de Cerdedo-Cotobade ata as eleccións municipais de 2019.
Nas eleccións municipais de 2019 foi elixido novamente alcalde, co 65,49% dos votos (9 concelleiros de 13 elixibles).
Maureen O'Sullivan
Traxectoria
En 1932 deixou a Fox e comezou a traballar para a Metro Goldwyn Mayer, iniciando a etapa que lle proporcionou os seus maiores éxitos profesionais. Ese mesmo ano protagonizou xunto a Johnny Weissmüller o filme Tarzan the Ape Man, dirixido por W. S. Van Dyke e producidp por Irving Thalberg. Nese filme, libre aíndo do código Hays da censura nos Estados Unidos, encarnou o papel de Jane Parker, compañeira de Tarzán. O sonado éxito do filme fixo que O'Sullivan repetise a personaxe noutras cinco ocasións. Entre os guionistas de Tarzan Escapes (1936), estaba John Farrow, co que contraeu matrimonio en setembro de 1936. Unha das fillas do matrimonio foi a actriz Mia Farrow.
A década de 1930 foi unha boa época para O'Sullivan, e ademais de na serie de Tarzán participou noutros filmes destacados como The Barretts of Wimpole Street (1934), The Thin Man (1934) ou A Day At The Races (1937), xunto aos irmáns Marx. Pouco a pouco foi abandonando as rodaxes ata que en 1942 deixou de traballar para atender o seu marido, enfermo de tifo e coidar os seus sete fillos.
Galería de imaxes da ponte dos Tirantes
A ponte dos Tirantes cruza o río Lérez no concello de Pontevedra.
Dasiúridos
A dos dasiúridos (Dasyuridae) é unha familia de mamíferos marsupiais australidelfos, unha das tres recoñecidas dentro da orde dos dasiuromorfos, que viviron desde o mioceno medio até o presente.
Características
Aínda que non presentan fenómenos de sindactilia (dedos fusionados), o polgar das extremidades posteriores é pequeno pero móbil nas especies arborícolas, mentres que tende a reducirse ou desaparece nas terrícolas. En todas as especies, as garras alcanzan un desenvolvemento considerábel salvo neste último dedo, onde pode ser pequena ou estar ausente.
Nutrición
Por regra xeral aliméntanse de insectos e outros invertebrados, acompañando esta dieta con vertebrados de maior ou menor tamaño segundo o propio da especie, aínda que algunhas delas son tan extremadamente agresivas e voraces que non dubidan en dar caza a outros vertebrados de maior envergadura que a súa propia.
Reprodución
A fisioloxía reprodutiva dalgunhas especies desta familia non está demasiado estudada na vida salvaxe, xa que moitas delas apenas foron observadas, porén cabe destacar que entre as mesmas sitúanse algunhas das que presentan períodos de xestación máis curtos.
Everest
Toponimia
Nun mapa de 1733 sobre o Tíbet e Bután elaborado polo xeógrafo e cartógrafo francés Jean Baptiste Bourguignon d'Anville rexístrase o nome tibetano da montaña: Tchomour langmac, representación fonética para Chomolungma.
Laboratorio de Propulsión a Chorro
O Laboratorio de Propulsión a Chorro ten como función primordial a construción e o control de naves robóticas enviadas ó espazo amais de controlar as misións de astronomía na orbita terrestre. O JPL tamén é o responsable de dirixir as operacións da "Rede do Espazo Profundo" da NASA.
Optus
Optus D1, D2 e D3
Os satélites Optus da serie D levan a bordo 24 transpondedores en banda Ku con 8 canais de respaldo adicionais. Están baseados no bus Star-2.4 e teñen unha masa duns 2400 kg, cun par de paneis solares que xeran ata 4 kW de potencia eléctrica. Foron lanzados entre 2006 e 2009, todos mediante foguetes Ariane 5.
Joan Salvat-Papasseit
A súa vida mantívose esquecida durante anos, popularizándose a partir da década de 1960 grazas sobre todo aos artistas da Nova Cançó.
Redactor e editor de revistas
Ese mesmo ano foi condenado a dous meses e un día de prisión por mor dun artigo publicado en Los Miserables, titulado «Un pueblo: Portugal». Tras saír de prisión comezou a traballar como encargado da sección de librería nas Galerías Layetanas. Alí comezou a relacionarse con poetas como Josep Vicenç Foix, Josep Maria Junoy ou Joaquim Folguera. O lugar, coñecido máis tarde co nome de Llibreria Nacional Catalana, foi convertido por Joan e o seu irmán Miquel nun dos lugares importantes da vangarda literaria.
Poesía
En 1920 comezou a súa carreira como editor coa Llibreria Nacional Catalana, logo dunha breve viaxe a París. Colaborou en varias publicacións con artigos catalanistas. En xullo dese ano redactou e publicou o manifesto ''Contra els poetes amb minúscula. Primer manifest futurista català''. Desde entón, o seu ideario funde catalanismo e vangardismo, autodefiníndose como «poetavanguardistacatalà».
Galactosamina
A galactosamina tamén pode actuar como axente hepatotóxico, polo que é utilizada en modelos animais para estudar diversas patoloxías relacionadas coa insuficiencia hepática
Nord, Palma
Barrios
O distrito está formado polos seguintes barrios:
Presidente de Bangladesh
Xuramento ou declaración
O Presidente ten que facer e subscribir na presenza do Portavoz do Jatiya Sangsad (o Parlamento), un xuramento ou declaración de que protexerá, preservará e defenderá a Constitución como segue:
Ditaduras e Sistema Presidencial (1974–91)
Durante o estudo das relacións internacionais de Zia podería ser suxerido que a atención á veciña India foi en gran parte ingorada. Mais puxo grande énfase nacooperación rexional particularmente con Asia Meridional. Isto fíxose evidente despois de que Zia tomara a iniciativa para fundar SAARC. O soño de Zia de que Bangladesh se involucrara nunha forte cooperación rexional foi cumprido catro anos do seu asasinato cando a SAARC foi fundada o 8 de decembro de 1985 cun papel chave das autoridades do Bangladesh daquel tempo.
En xullo de 1987, os partidos de oposición uníronse por primeira vez en oposición ás políticas de goberno. Ershad declarou un estado de emerxencia en novembro, disolveu o parlamento en decembro, e anunciou eleccións parlamentarias para marzo de 1988.
Selección de fútbol de Corea do Sur
Historia
Corea do Sur é un dos equipos máis fortes do continente asiático, participou nun total de oito Copas Mundiais. Nestes eventos Corea do Sur sempre tivo un papel menor, ata o ano 2002, cando hospedou o evento de forma conxunta co Xapón. Da man do adestrador neerlandés Guus Hiddink, a selección surcoreana avanzou ata semifinais, derrotando a seleccións de grande importancia, como e.
Lista de filmes coas maiores recadacións
Filmes coas maiores recadacións
Certas películas posúen potencial para establecer unha franquía de produtos, que lle permite ampliar as súas ganancias co transcurso do tempo. Por exemplo, no caso de O rey león (1994), durante a súa exhibición en cines e difusión en formatos de vídeo obtivo máis de 2 mil millóns USD. A súa adaptación musical xerou o triplo de ganancias a nivel mundial. Outro aspecto relevante que debe terse en conta para esta análise é o impacto da mercadotecnia na industria cinematográfica; retomando o caso do rei león, a franquía gañou máis de 3 mil millóns USD adicionais aos anteriores resultados en despacho de billetes, vídeo e teatro, debido ás vendas dos distintos produtos relacionados coa marca (xoguetes, roupa, accesorios, etc). Cars (2005), outra produción animada, obtivo unha recepción modesta en cines (462 millóns USD) en comparación a outras producións de Pixar, con todo, até 2011, os seus ingresos exceden os 8 mil millóns USD soamente pola comercialización de produtos alusivos á franquía, a pesar de que para entón xa transcorreran cinco anos desde a súa estrea en cines.
Axuste por inflación
A relación entre os prezos de cada entrada e a inflación non necesariamente dependen un do outro. Por exemplo, en 1970 as entradas custaban 1,55 dólares nos Estados Unidos, o cal representa 6,68 dólares ao axustar dita cifra á inflación, a cal é máis alta que o prezo media actual. Ademais, existen factores económicos, políticos e sociais que inflúen, directa ou indirectamente, no número de persoas que están dispostas a pagar para acudir ao cine. Estes factores poden determinarse ao calcular os ingresos per cápita dun ano en particular. Tras normalizar este cálculo co ano ao que se quere avaliar, normalízanse todos estes factores, tales como a dispoñibilidade de efectivo, o número de pantallas de cine, o custo relativo das entradas, a competencia coa televisión, os lanzamentos en DVD, o desenvolvemento das novas tecnoloxías de proxección, así como do equipo proxector doméstico. Desta maneira, en 1946 o ingreso per cápita estimado para cada entrada equivalía a 34 entradas anuais en media por persoa. En 2004, esta media reduciuse considerablemente a só 5 entradas por individuo ao ano, principalmente polos efectos competitivos da televisión.
Río Casoio
O río Casoio (ás veces nomeado tamén como Casaio) é un río da provincia de Ourense, afluente do río Sil, pola súa beira esquerda.
Medio ambiente
A explotación de canteiras de lousa (louxeiras, no dialecto da comarca), que verquen os entullos nas ladeiras ou mesmo nas inmediacións do río, ten provocado graves problemas medioambientais, especialmente na fauna das súas augas.
Aproveitamento
Dado o seu curso encaixado, o aproveitamento histórico era a pesca, especialmente de troitas. Empregábase industrialmente para forza motriz de muíños tradicionais. Desde o século XVIII funcionou ao final do río, aproveitando as súas augas, xa en Sobradelo, unha ferraría, que desapareceu a fins do XIX.
Maternidade
Definición
Segundo a historiadora Rosa María Cid López remite a feitos biolóxicos, funcións sociais, representación simbólica e a unha construción cultural e social.
Conceptualización da maternidade
Para Celia Amorós o proxecto de ter un fillo cando é un proxecto dunha maternidade pensada, cando é un proxecto humano, non é inmanencia, non é mera repetición da vida, é transcendencia.
No plano político considérase que falar da maternidade tanto apunta ao dereito de ser nai e de vivenciar unha maternidade plena como ao dereito da muller de escoller non ser nai.
Desde a antropoloxía cultural, como explica a antropóloga Henrietta Moore, en todas as sociedades as mulleres dan a luz, mais este feito non merece sempre idéntico recoñecemento. Para Cristina Palomar Verea "A maternidade non é un “feito natural”, senón unha construción cultural multideterminada, definida e organizada por normas que se desprenden das necesidades dun grupo social específico e dunha época definida da súa historia." Para Perrot a maternidade non comeza co embarazo, xa que para moitas mulleres a maternidade é fonte de identidade aínda cando non fose unha etapa vivida.
Marga Tojo en Maternidade fóra de catálogo escribe un ensaio sobre a maternidade no que considera que
Quiroga
Patrimonio
esquerda|miniatura|[[Réplica do Crismón de Quiroga, no Museo Provincial de Lugo.]] Na igrexa de Santa María da Ermida, do século XII, atopouse un relevo paleocristián en mármore, do século V, coñecido como Crismón de Quiroga. En 1925 trasladouse ó Museo da Catedral de Lugo, onde se expón actualmente.
Aeroporto de Tel Aviv-Ben Gurion
O aeroporto internacional Ben Gurion (IATA: TLV, ICAO: LLBG), é o principal aeroporto internacional de Israel e o máis concorrido do país. Está situado a 19 km ao sueste de Tel Aviv e foi bautizado na honra do primeiro Primeiro Ministro David Ben-Gurion. O aeroporto serve como centro de conexións para El Al, Israir Airlines, Arkia, Up e Sun D'Or. No ano 2016 pasaron polas súas instalacións 17 936 810 pasaxeiros, facéndoo o 48º aeroporto máis concorrido de Asia.
Grial (revista)
Descrición
Entre 1952 e 1963, intentouse conseguir o permiso administrativo para retornar a publicación, sen éxito. Soamente, coa apertura favorecida por Manuel Fraga, en 1963, se puido conseguir.
Instituto de Medicina Legal de Galicia
O Instituto de Medicina Legal de Galicia (IMELGA) é un órgano da Administración de Xustiza en Galicia, que ten por misión prestarlles asistencia técnica aos tribunais, fiscalías e xulgados en materia de medicina forense. Esta organización, integrada polos médicos forenses e persoal técnico e auxiliar, ten a súa sede en Santiago de Compostela e centros de traballo situados, ademais de nesta cidade, na Coruña, Ferrol, Lugo, Ourense, Pontevedra e Vigo.